Åse Kleveland

Åse Maria Kleveland (født 1949) er svensk-norsk kulturarbeider, politiker (Ap) og musiker.

 Bakgrunn og virke 
Åse Kleveland ble født i Stockholm i Sverige som datter av ingeniør Olaf Kleveland (1921–2003) og regnskapsmedarbeider Eva Hansson (1920–2012).

Kleveland var bosatt i Norge fra 1957 og medvirket i norsk radio fra 1959. Hun opptrådte i TV-programmet Fra barokk til rock (1962), hvor hun spilte klassisk gitar. Hun deltok også i Hylands Hörna, turnerte verden rundt, et par år spilte hun teater i Stockholm, deretter gitar i Norge. «Intet er nytt under solen», framført av Åse Kleveland og skrevet av Arne Bendiksen, vant norsk Melodi Grand Prix i 1966 og kom på tredjeplass i den internasjonale finalen samme år. Hun var vertinne ved Melodi Grand Prix' finalen i Bergen i 1986 etter at Bobbysocks hadde vunnet for Norge det foregående året.

Åse Kleveland var medlem i visegruppen Ballade! fra 1977 til 1980. Som sanger er hun kjent for sin mørke og sjelfulle stemme. Foruten å synge spiller hun også gitar og har komponert sanger i visetradisjonen.Robert Hoftun: -Musikken er blitt livets bonus - Aftenposten 20. juni 2020

Kleveland var forbundssekretær i Norsk Musikerforbund fra 1979 til 1983 og forbundsleder fra 1983 til 1987. Fra 1987 til 1990 var Kleveland direktør i Tusenfryd. I samme periode var hun dessuten leder av Likestillingsrådet. I 1990 ble hun utnevnt til kultursjef for OL på Lillehammer i 1994. Fra 1990 til 1996 var hun kulturminister i Gro Harlem Brundtlands regjering. Fra 1. januar 2000 til 2005 var hun direktør for Svenska Filminstitutet. Hun var direktør for Rikskonsertene fra 2006 til 2012 og var fra 2007 til 2013 styreleder i Human-Etisk Forbund.

I 1996 mottok hun Norske arkitekters landsforbunds hederspris for sin engasjement for estetikk og arkitektur. Det var første gang hedersprisen ble utdelt.Arkitekturpris til Åse Kleveland. NTBtekst 18. oktober 1996 Kleveland ble i 2015 utnevnt til kommandør av St. Olavs Orden «for sin djerve innsats for norsk kulturliv.»«Utnevnelser til St. Olavs Orden», Kongehuset, 14. april 2015. Lest 15. april 2015. Hun ble innlemmet i Rockheim Hall of Fame i 2025.

 Diskografi 
Albumer
 Åse (1965)
 Åse Kleveland 2 (1967)
 Vær velkommen (1974)
 Midt på natta (1976)
 På frihjul (2020)

Singler
 Dovre-Slow (1965)
 What Have They Done To The Rain (1965)
 Intet Er Nytt Under Solen (1966)
Blå, Blå Är Kärleken (1968)
 När Det Blir Vår Igen (1970)
 Hvor skal vi dra? (2015)

Som medvirkende artist
 Ballade! På turné (1978)
 Ballade! Ekstranummer (1980)

 Priser og utmerkelser 
 Nominert til Spellemannprisen 1973 i klassen kvinnelig pop-artist
 Spellemannprisen 1980 med Ballade! i klassen viser
 Norske arkitekters landsforbunds hederspris 1996
 Arne Skouens Ærespris 1996
 Norsk Forms Hederspris 1996
 Pillarguriprisen 1999
 Ingmar Bergman-prisen 2005
 Kommandør av St. Olavs Orden 2015
 Veteranprisen innen musikk under Gammleng-prisen 2016
 Innlemmet i Rockheim Hall of Fame 2025
 Alf Prøysens Ærespris 2025

 Private forhold 
Kleveland er samboer med Oddvar Bull Tuhus. Hun har tidligere vært gift med den svenske billedkunstneren Svenolov Ehrén fra 1972 til 1982.

Hun er datter av norske Olaf Kleveland fra Evje og svenske Eva Maria. Olaf Kleveland kom til Sverige i 1943 som flyktning og bodde der sammen med kone og barn helt til de i 1956 flyttet til Norge og etter hvert til Romerike der faren jobbet på Institutt for atomenergi på Kjeller.

 Kleveland som deltaker i Melodi Grand Prix 
ÅrTittelPlassering i den norske finalenPlassering i den internasjonale finalen1966Gi meg fri!Nr. 21966Intet er nytt under solenNr. 1Nr. 3

 Referanser 

 Eksterne lenker 







Kategori:Norske visesangere
Kategori:Norske kulturministre
Kategori:Norske TV-programledere
Kategori:Ap-statsråder
Kategori:Norske fagforeningspersoner
Kategori:Norske embets- og tjenestemenn
Kategori:Statsråder i Regjeringen Brundtland III
Kategori:Norske humanetikere
Kategori:Programledere for NRK TV
Kategori:Deltakere i Melodi Grand Prix
Kategori:Vinnere av Melodi Grand Prix
Kategori:Deltakere i Eurovision Song Contest 1966
Kategori:Programledere for Eurovision Song Contest
Kategori:Programledere for Melodi Grand Prix
Kategori:Kommandører av St. Olavs Orden
Kategori:Norsk Forms Hederspris
Kategori:Ingmar Bergman-prisen
Kategori:Nordmenn født i Sverige
Kategori:Personer fra Stockholm
Kategori:Eurovision Song Contest-deltakere for Norge
Kategori:Rockheim Hall of Fame